Ræðusøga, sum fer fram á mánanum. Tað er meira enn fjøruti ár síðan, at NASA sendi menniskju á mánan. Og nú ætla tey at gera tað aftur. Fyri at vekja áhuga og tryggja sær peningaligan stuðul skipa tey fyri einum søguligum happadrátti. Trý heppin ungfólk kunnu vinna eina ferð upp á mánastøðina DARLAH 2, har tey skulu vera í eina viku. Rithøvundur: Johan Harstad Týðari: Marna Jacobsen Myndir: ymisk Útgávuár: 2010 Upprunamál: norskt Síðutal: 392 Slag: heft við klaffum ISBN: 978-99918-1-827-6 Vørunummar: 6446 kr. 152,00 Milliónir av ungum melda seg til happadráttin. Tað er næstan sum, at heimurin er farin av honglsunum tað várið, og enn einaferð tosa øll um mánan. Tey trý, sum vinna at enda, koma úr so ymsum støðum sum París, Tokyo og Stavanger. Tey eita Midori, Antoine og Mia, og tey hava kanska bara eitt í felag: Tey hava ongan serligan áhuga fyri rúmdarferðum. Undan ferðini koma tey øll út fyri ógreinandi hendingum. Samstundis avdúkar NASA, at ferðin skal gerast í einari eftirgerð av tí gomlu rakettini frá 1969. Royndir astronautar eru skelkaðir. Og á einum ellisheimi í Miami situr ein gamal, senilur vaktmeistari, sum hevur starvast fyri amerikansku verjuna. Hann minnist næstan ikki sítt egna navn. Tað einasta, hann er vísur í, er, at ongin má fara aftur upp á mánan, at ein nýggj rannsóknarferð kann merkja, at alt fer at enda. Men niðurteljingin er longu byrjað... DARLAH er ein søga um ungfólk, ið leita eftir onkrum øðrum, onkrum nýggjum. Men tað eru eisini ein ræðusøga um rúmdina. Og ein søga um loynilig sambond, antin tey fjala seg í New York, Normandínum, Tokyo ella á mánanum.